Taalgebruik: aanskoulik of skouspelagtig? | Maroela Media
Taalgebruik: aanskoulik of skouspelagtig?
Skouspelagtige foto van weerlig in Johannesburg deur Alexius van der Westhuizen, Greatstock/Barcroft Media. Alexius het 'n paar foto's van die weerlig gebruik en hierdie kunswerk saamgestel. Meer besonderhede in die artikel.
Talle gebruikers van Afrikaans struikel soms oor die betekenisverskil tussen "aanskoulik" en "skouspelagtig".
Aanskoulik beteken "op so 'n wyse dat 'n mens jou dit duidelik kan voorstel", bv. 'n aanskoulike verslag van 'n wedstryd of 'n aanskoulike tekening [NIE: aanskoulike natuurskoon].
Skouspelagtig slaan op iets buitengewoons wat 'n grootse indruk maak, maar moet dit nie vir iets minder indrukwekkends gebruik nie.
Meegaande foto is 'n goeie voorbeeld van iets skouspelagtig. Alexius van der Westhuizen het 'n paar foto's van weerlig in Johannesburg geneem en hierdie kunswerk saamgestel. Klik hier om meer te lees.